
Text rozhodnutia
Súd: Krajský súd Bratislava Spisová značka: 11CoP/480/2015 Identifikačné číslo súdneho spisu: 1115215118 Dátum vydania rozhodnutia: 17. 09. 2015 Meno a priezvisko sudcu, VSÚ: JUDr. Katarína Štrignerová ECLI: ECLI:SK:KSBA:2015:1115215118.2 Uznesenie Krajský súd v Bratislave, vo veci starostlivosti o maloleté dieťa: N. M.A., U.. XX.XX.XXXX, zastúpený kolíznym opatrovníkom Úradom práce, sociálnych vecí a rodiny, odbor sociálnoprávnej ochrany detí a sociálnej kurately, Vazovova 7/A, Bratislava, dieťa rodičov: matka - D.. Y. M., R. R., M. XX, a otec - B.. B. G., R. E., Slovenská XXXX/XX, o návrhu otca na nariadenie predbežného opatrenia úpravou styku počas letných prázdnin roku 2015, na odvolanie otca proti uzneseniu Okresného súdu Bratislava I zo dňa 26.06.2015, č.k. 3P/41/2015-18 a uzneseniu Okresného súdu Bratislava I zo dňa 26.06.2015, č.k. 3P/41/2015-19, jednohlasne ( pomerom hlasov 3:0) r o z h o d o l : Odvolacie konanie sa z a s t a v u j e. o d ô v o d n e n i e : Okresný súd Bratislava I návrh otca z 10.06.2015 na nariadenie predbežného opatrenia úpravou styku s maloletým počas letných prázdnin roku 2015, ktorý otec podal v rámci návrhu z 03.06.2015 o zmenu rozhodnutia o osobnej starostlivosti o maloletého, potom ako maloletému uznesením z 26.06.2015, č.k. 3P/41/2015-18 ustanovil opatrovníka, a to Úrad práce sociálnych vecí a rodiny so sídlom Bratislava Vazovova 7/A, uznesením z 26.06.2015, č.k. 3P/41/2015-19 zamietol. Proti obom uzneseniam súdu prvého stupňa podal odvolanie otec maloletého. S ustanovením Úradu práce Bratislava, Vazovova 7/A za opatrovníka maloletého nesúhlasil, s poukazom na jeho nespokojnosť s prácou ustanoveného opatrovníka, ktoré je súdu viac ako dostatočne známa. Odvolaním napadol aj uznesenie súdu prvého stupňa ktorým zamietol jeho návrh na nariadenie predbežného opatrenia, namietal prácu zákonnej sudkyne Mgr. Škultétyovej, jej nesústredenosť, jednostrannosť rohodovania. Podaním z 02.09.2015 doplneným na výzvu odvolacieho súdu písomným podaním z 16.09.2015 otec maloletého oznámil, že na podaných odvolaniach netrvá, berie ich späť, žiada aby odvolací súd v konaní nepokračoval a spis bezodkladným spôsobom vrátil súdu prvého stupňa na rozhodnutie vo veci samej. Podľa § 207 ods. 2, 3 O.s.p. pokiaľ o odvolaní nebolo rozhodnuté možno ho viať späť. Ak niekto vzal odvolanie späť, nemôže ho podať znova. Ak sa odvolanie o ktorom nebolo rozhodnuté vzalo späť, odvolací súd odvolacie konanie zastaví. Vychádzajúc z ust. § 207 O.s.p. právo podať odvolanie, ako aj vziať podané odvolanie späť je dispozičným právom oprávneného, ktoré mu patrí až do rozhodnutia o odvolaní. Na účinnosť späťvzatia odvolania nie je potrebný súhlas súdu ani iného subjektu. V danej veci otec maloletého pred rozhodnutím odvolacieho súdu vzal podané odvolania späť, preto odvolací súd rešpektujúc jeho dispozičné právo nakladať s podanými odvolaniami odvolacie konanie zastavil. Poučenie: Proti tomuto uzneseniu nie je možné podať odvolanie.

